
wocekiye unkitawapi kin awa- 
cinpi kta, na ikluhomnipi kta na 
awacinpikta niiciyapi kta. iyotan 
wowahecon unkitawapi kin yu- 
wankal unkluzapi kta, kul eon- 
knakapi kte sni inapi skan un- 
yanpi kte sni; hecel wocekiye 
unkitawapi yawastepi kte wan- 
yakapi kte ni unqonpi kin unki- 
ciyawastepi kte wicasa iyokipipi 
kte. Mitakuyepi, toka unkan 
untapi eca wicasa wan waste qon 
te lo, winyan wan waste qon telo 
unkeyapi hwo? Mitakuyepi, wi- 
coran unyuhapi kin unkiciyawa- 
ste unqonpi kinhan wocekiye 
okna unnipi kta neon. St. Jo- 
seph maka owancaya yaunpi kin 
lena wicoran kin econqonpi kta 
wacin. . Omniciye tanka unyuha- 
pi can wicoksape on unscupi kte 
sni, waran unkieilapi kte sni; 
okodakiciyepi tona iwaste kte 
kinhan okna wowasi econqonpi 
kta na tanyan okiciye wauncinpi 
kta; ohounkicilapi kta na ana- 
unkicigoptanpi kte lo. Sinasapa 
kin anawicongoptanpi kte, wi- 
conyuonihanpi kte, hecel econ- 
qonpi kin inseya anaungoptanpi 
kte, unyuonihanpi kte. Ho mi- 
takuyepi, hena econ wauncinpi 
kte lo. Oyasin nape ciyuzapi. 
Martin Chasing Medicine. 



OWAT\CAYA WOTANIN. 

HEMANI KAPTANYAN. 
Pittsburg, Pa. Aug. 5. heehan 
Anatomink en remani kaptan- 
yan, watoksu kin heca. Hemani 
tipi wikcemna zaptan kaptanyan 
qa nakun ide. Hemani en skanpi 
kin yamni taninpi sni hecen ru- 
rnagapi iyukcanpi. 



WINYAN HUHNAGA TUKA. 
Tower City, N. D. Aug. 8,— 
Mr. Hubbell ti kin en wakinyan 
iheyapi, isnana yanka qa botapi, 
econhan tipi kin ide. qa wanna 
rurnage kta ehan kiksuye qa 
tankan iyaya. 



SAKOWIN TAPI. 
Jamaica, L. I. Aug. 5, heehan 
en ide qa wica kin zaptan qa win- 
yan nom henakeca rurnagapi, qa 
nakun wicota is kionnipi. 



STANDING ROCK. N. D. 
June 28, 1910. 
Sinasapa itancan Pope etanhan 
Karnirusipi kin ahake wahokon- 
wicakiya qa hecen eya: 
. Sinasapa ta wocekiye etanban 
taku onspeniciyapi kin hena wo- 
wicada en sutaya qa wasagya 
opeya yaunpi kta, qa'yewicasipi 
kin, Bishops qa Sinasapa kin he- 
na hekta token anawicayago- 
ptanpi kin he isanpa tanyan ana- 
wicayagoptanpi kta. Qa Wakan- 
tanka hunku wakan toniwakan 
qa wowastedaka tanka yuha kin 
he anpetu owasin en cantokpani 
yaunpi kta. Omaka wauji kin en 
token ecanonpi kin he ake oma- 
ka sanpa kinhan isanpa tanyan 
ecanonpi kta, qa wowicada qa 
wo waste en isanpa bdesyahan 
inicagapi kta. Dena on Pope, 
Ateyapi wakan kin wowapi we- 
cage kta, niyawastepi kta, he- 
cen tiyata yakipi kinhan dena 
anpetu qa hanyetu owasin en ye- 
ksuyapi kta; Wanikiya tona wa- 
stedakapi kin hena iseya waste- 
wicakida ecee qa ohinni wiciki- 
yena on ecee. Hecen wanna de 
ahake den wahi heon Ate wakan 
Pope, qa Wanikiya toyawaste 
kin he cicupi kta. Hehan oyate 
kin owasin wicayawaste. 



WINYAN WAN WICA WAN 
NIYAN. 
New York Aug. 3, heehan 
George Brown wamduska wica- 
yuwarbana ecee kin heca wan 
yartaka, atinyan on. Winyan 
wan ija heca wicayuwarbana 
ecee kin heca wan orankoya oki- 
ye qa kte sni. Cankoka wan 
ohna wamduska kin onman na- 
pcinwank wicapazopi kta awica- 
hipi, qa Geo. Brown hena koka 
tokan owicahnaka, tohowaya ni- 
yan winyan kin he tinmata naron 
hecen ekta iyaye kta unkan wa- 
mduska yamni hiyupi qa wanji 
isto en atinyan on, qa isto qa ta- 
bu koiyapehan. Winyan kin isan 
wan icu qa wamduska kin baksa- 
ksa iyeya, hehan oyartake kin 
en capa, tinmata aki qa weskepe 
kte sni on kokam narta. 



Wicastayatapi wan Yutapi Wa. 
kan Ayapi Wicihakam Ecen Ya. 

Cnarles II. Spain en wicasta- 
yatapi omaka 1685 January 20, 
anpetu kin en wicota om capa- 
hmihma ohna otonwe kin itaka- 
tanhan omaniyapi. 

Ehantunar sinasapa wan, wi- 
casta wayazanka wan Yutapi 
Wakan qu kta kaya e akipapi; 
wanjinar petijanjan yuha kici 
hiyaya. Sinasapa kin Yutapi 
Wakan yuha hiyaya hecinhan 
wicastayatapi kin he sdonya cii' , 
qa hecetu unkan wicastayatapi 
kin canpahmihma kin etanhan 
kun hiyu, qa canpeskamakahde 
erpeiciye qa Jesus Christ ohoda. 
Hehan sinasapa kin kico qa can- 



pahmihma tawa kin ohna iyotan 
ke si. Wapaha hclusdoke ?a can- 
pahmihma kin ihektapatanhan 
ecen ookiye se mani. Wanna 
ehan ipi qehan wicastayatapi kin 
ake iyerca canpahmihma tiyopa 
kin yurdoka qa nape yekiye ?a 
sinasapa kin hukun hiyu kte cin 
okiya, ake canpeskamakahde 
erpeiciya. wayazanka wanke cin 
en eyayapi sni kin hehanyan. 

Wanna henakeca ,kin hehan 
inajin qa wicasta wayazanke 
wanke cin en i qa kicanpta, qa ta- 
ku qu, qa ta esta cunwintku kin 
okiye kta key a iwahoya. Owa- 
sin wanna henakeca qa sinasapa 
kin wanna hde kta s skan qehan 
wicastayatapi canpahmihma ta- 
wa kin ohna hclesi qa ihakam 
mani hde kta cin. Canku sica qa 
wicasta wasake sni hecen can- 
pahmihma tokca opa qa ihakam 
hda. Wicoran wan econ kin de 
otonwe kin ataya otanin hinhda 
qa oyate wicota alii qa wicasta- 
yatapi kin yaonihanpi, qaoranye 
cin ija ecen econpi, qa Yutapi 
wakan kin kinihanpi qaohodapi. 
Otonwe en hdipi qehan — wica- 
stayatapi kin tokaheya kun hiyu 
qa onman kin ekta i qa canpa- 
hmihma tiyopa kin yuzamni qa 
woyawaste kin qupi qehan sina- 
sapa kin kun hiyu kte cin okiya. 
Hehan sinasapa tipi wakan 
etkiya hde kin ihakam wicota 
om ihakam ya. tin ipi qa ahake 
ake woyawaste kin qupi, hehan 
tiyatakiya iyokipiya iyakiiasa 
ahda. 



Token wihinhnaton kin hin- 
hnaku on woartani econ he? 

Wihinhnaton wan decen wa- 
rtani — 1. Taku tona on hinhna- 
ku kin en econ kta iyececa esta 
wicada sni kinhan. iyotan okici- 
yuze wicoran tawa kin on; hecen 
wihinhnaton kin de ohinni ki- 
ksuyapi kta tona akihde hinhna- 
ku anakigoptan sni kin hena aki- 
hde woartani tanka econ. 

2. Takusnisnina kin hena hin- 
hnaku iyokisni esWituya yusote 
kinhan, ecin taku kin hena hin- 
hnaku he en itancan, qa winyan 
kin he en itancan sni. Tuka hin- 
hnaku kin tiwahe kin en etonwe 
sni kinhan, hehan taku on tiwa- 
he ayusote kta iyececa kihan 
econ esta woartani kte sni. 

3. Hinhnaku kin he tukten ye 
qa on kta cin esta winyan kin wi- 
cada sni kinhan, he wartani kta 
ecin winyan kin hinhnaku kin 
tukte en ye kiahan he ihakam on 
kte he takomni econ kta, takuna 



en sice yanke kte sni ehantan- 
hans. 

4. Hinhnaku icanksiya ayupta 
on iapi siksica eyeye kinhan he 
winyan kin wartani. Winyan 
wanjigji ihdasicapi; tuka tohan 
nihinhnapi canteptanye kinhan 
tokeca isanpa canze wicayayapi 
ecee he?— tokeca inina dukanpi 
sni? Utuhu wan ee qa cedi wan 
kici on woyakapi kin he naya- 
ronpi he? Utuhu wan cedi wan 
kici icikiyena icaga; unkan tate 
oterika; utuhu kin he kawinje 
sni kin on wastena kawerwera; 
cedi kin he kawins iwanka hecen 
tate kin iwankam iyaya, hecen 
tuktena kionni sni. Token wake 
kin oyakarnigapi he? Tohan 
nihinhnapi canzepi kinhan inina 
yukanpo; wocanze tate tawa kin 
niwankam iyaye kta iyowinkiya 
po, hecece kinhan oape cona ya- 
onpi kta. De ohnana rein win- 
yan wan ohinni hinhnaku hdasi- 
ca onkan ecakiconpi. Wicasta 
owotanna wan winyan kin heci- 
ya. "Mini onge ci?u kta: To- 
han nihinhna kin canteptanye 
kinhan onge iyoyahnake kta, kin- 
han icimana anipe kte sni." He; 
cen mini qeya qu. Hecen hin- 
hnaku toka canze tuka ecen onge 
iyokastan qa iyolmag yanka, he- 
cen takuna ecakiconsni ayustan. 
De ohakam w 7 inyan kin wicasta 
wan mini qeya qu qon mini kin 
hena tuktetanhan hecinhan iwan- 
ga. Unkan heya: "Miniyowe 
owasin etanhan icu pica; detan- 
han tokatakiya, tohan nihinhna 
canze eca inina yanka wo; hecece 
kinhan tohinni sicaya nicuwa qa 
anipe kte sni." 



Wicasta kin token tawicu kin * 
on wartani he? 

Okiciyuze kin eciyatanhan wi- 
ca kin tawicu kin en decen wa- 
rtani — 

1. Tawicu woyute qa woko- 
yake icakija esta sanpa erpeye 
kinhan. 

2. Tanyan kuwa sni, apa ecee, 
itohna ape, qa ostehda kinhan. 
Wicitawicu kin he magagawica- 
ye kta yuhapi, he wayaka kta e 
yuhapi sni. Kiciyuzapi sni ecen 
wica kin wanjigji heyapi: "Tipi 
kin en initancan kta. miye kin 
en initancan kta." Wi tona kici- 
yuzapi kin ohakam wicitawicu 
kin wayaka iyecen wicayuhapi. 
' "Tokeca winyan mitawa kin oran 
icisniyan econ kinhan iyopewaye 
kte sni he?" tu we eye. kta. Ha"^ 
sicaya oran qa econpica 
han. hehan nonpa, 

